Lav et referat af nedenstående tekst:

Tekst:
Nåede du ikke at nyde tørvejret lørdag, bliver det nok ikke til revanche søndag. For regnvejr er på vej, og ifølge DMI kan det blive ganske voldsomt over det sydlige Nordjylland. Varslet om skybrud mellem klokken 14 og klokken 23 søndag gælder Thy, Mors og Himmerland. Her kan man forvente at få mellem 25 og 35 millimeter vand på seks timer, og lokalt kan der falde 15 millimeter på 30 minutter. Så kraftig regn kan medføre fare for oversvømmelse af lavtliggende områder, oversvømmelse af kældre, vand på kørebaner og i viadukter samt give bilister nedsat sigtbarhed. Nedbøren vil falde som del af et frontsystem, der i løbet af søndag skal arbejde sig op over Danmark. Regnen vil derfor begynde som byger sydfra, men i løbet af eftermiddagen og aftenen brede sig og tage til.

Referat:
Den sydlige og vestlige del af regionen kan søndag risikere at få op til 35 millimeter vand på seks timer.